als_Latn dik_Latn sag_Latn
Këngëtarja me famë botërore, Madonna, është përdhunuar në moshën 19-vjeçare pak kohë pasi ishte transferuar në New York. Ajo ka treguar për këtë ngjarje në një ese për revistën “Harper’s Bazaar” dhe ditën e djeshme, ajo ka rrëfyer për Howard Stern se përse nuk e kishte denoncuar përdhunimin në polici.
“Po shkoja në një kurs kërcimi dhe dera ishte e mbyllur dhe mua më duheshin para për një telefonatë,” ka thënë Madonna. “Ky burrë mi dha.” Ajo ka treguar se ai e kishte ndihmuar për të bërë telefonatën. “Ishte tip shumë miqësor.”
“Ai tha ‘Unë banoj në anën tjetër të rrugës; dëshiron të bësh një telefonatë nga shtëpia ime?’”
Madonna ka thënë se duke qenë nga Michigan, ajo “u besonte të gjithëve”-pavarësisht se shtëpia e saj ishte grabitur disa herë në një vit “të çmendur” në New York.
Kur ata kishin arritur në ndërtesën në fjalë, ai e sulmoi atë nën kërcënimin e një thike. Madonna ka thënë se ajo vendosi të mos e raportonte këtë ngjarje ën polici. “Më thanë se nëse doja të ngrija një padi, do të më duhej të bëja një ekzaminim fizik dhe të shkoja në gjykatë ku do të më bëheshin gjithë këto pyetje personale.”
“Ti je dhunuar tashmë,” ka thënë Madonna. “Do të flasësh për këtë? Dëshiron ta bësh publike? Jo, nuk ja vlen. Është shumë turpëruese!”
Burimi: Billboard
als_Latn als_Latn als_Latn als_Latn als_Latn als_Latn ban_Latn